CELEX: 22020D0385
Language: da
Date: 2020-02-24 00:00:00
Title: AVS-EU-Ambassadørudvalgets afgørelse nr. 1/2020 af 24. februar 2020 om udnævnelse af medlemmerne af bestyrelsen og direktøren for Det Tekniske Center for Samarbejde på Landbrugsområdet og i Landdistrikterne (TCL) [2020/385]

9.3.2020   
               
               
                  DA
               
               
                  Den Europæiske Unions Tidende
               
               
                  L 72/26
               
            
         AVS-EU-AMBASSADØRUDVALGETS AFGØRELSE nr. 1/2020
         af 24. februar 2020
         om udnævnelse af medlemmerne af bestyrelsen og direktøren for Det Tekniske Center for Samarbejde på Landbrugsområdet og i Landdistrikterne (TCL) [2020/385]
         AVS-EU-AMBASSADØRUDVALGET HAR —
         under henvisning til partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater (1), særlig artikel 2, stk. 5, og bilag III,
         under henvisning til AVS-EU-Ambassadørudvalgets afgørelse nr. 5/2013 af 7. november 2013 om vedtægterne for Det Tekniske Center for Samarbejde på Landbrugsområdet og i Landdistrikterne (TCL) (2), særlig artikel 5, stk. 4, og artikel 7, stk. 1, i bilaget, og
         ud fra følgende betragtninger:
         
                     (1)
                  
                  
                     I artikel 5, stk. 4, i vedtægterne for TCL fastsættes det, at medlemmerne af bestyrelsen for Det Tekniske Center for Samarbejde på Landbrugsområdet og i Landdistrikterne (TCL) udnævnes af AVS-EU-Ambassadørudvalget efter de procedurer, som udvalget har fastlagt for en periode på højst fem år med en midtvejsrevision.
                  
               
                     (2)
                  
                  
                     I artikel 7, stk. 1, i vedtægterne for TCL fastsættes det, at direktøren for Det Tekniske Center for Samarbejde på Landbrugsområdet og i Landdistrikterne (TCL) udnævnes af AVS-EU-Ambassadørudvalget på forslag fra bestyrelsen for en periode på højst fem år.
                  
               
                     (3)
                  
                  
                     AVS-EU-partnerskabsaftalen udløber den 29. februar 2020 i overensstemmelse med aftalens artikel 95, stk. 1.
                  
               
                     (4)
                  
                  
                     I overensstemmelse med AVS-EU-Ambassadørudvalgets afgørelse nr. 5/2018 af 17. december 2018 om udnævnelse af medlemmerne af bestyrelsen for Det Tekniske Center for Samarbejde på Landbrugsområdet og i Landdistrikterne (TCL) (3) udløber mandatperioden for medlemmerne af bestyrelsen den 29. februar 2020.
                  
               
                     (5)
                  
                  
                     I overensstemmelse med AVS-EU-Ambassadørudvalgets afgørelse nr. 3/2014 af 23. oktober 2014 om fornyelse af mandatet for direktøren for Det Tekniske Center for Samarbejde på Landbrugsområdet og i Landdistrikterne (TCL) (4) udløber mandatperioden for direktøren den 29. februar 2020.
                  
               
                     (6)
                  
                  
                     I overensstemmelse med AVS-EU-Ambassadørudvalgets afgørelse nr. 3/2019 af 17. december 2019 om at vedtage overgangsforanstaltninger i henhold til AVS-EU-partnerskabsaftalens artikel 95, stk. 4 (5), forlænges anvendelsen af bestemmelserne i AVS-EU-partnerskabsaftalen indtil den 31. december 2020 eller indtil den nye aftales ikrafttræden eller indtil den midlertidige anvendelse mellem Unionen og AVS-staterne af den nye aftale, afhængigt af hvilket tidspunkt der kommer først. Derfor bør medlemmerne af bestyrelsen for TCL genudnævnes, og der bør udnævnes en ny direktør for TCL indtil den 31. december 2020.
                  
               
                     (7)
                  
                  
                     Den 10. januar 2020 fremsatte bestyrelsen en henstilling og efterfølgende, den 6. februar 2020, en erklæring vedrørende udnævnelsen af en direktør for TCL for perioden fra den 1. marts til den 31. december 2020 —
                  
               VEDTAGET DENNE AFGØRELSE:
         
            Artikel 1
            Med forbehold af senere afgørelser, som AVS-EU-Ambassadørudvalget måtte træffe inden for sine prærogativer, genudnævnes følgende personer herved som medlemmer af TCL's bestyrelse indtil den 31. december 2020:
            
                        —
                     
                     
                        Augusto Manuel CORREIA
                     
                  
                        —
                     
                     
                        David HUNTER
                     
                  
                        —
                     
                     
                        Helena JOHANSSON
                     
                  
                        —
                     
                     
                        Abel KPAWILINA-NAMKOISSE
                     
                  
                        —
                     
                     
                        Boitshoko NTSHABELE og
                     
                  
                        —
                     
                     
                        Frederike PRAASTERINK.
                     
                  
         
            Artikel 2
            Med forbehold af senere afgørelser, som AVS-EU-Ambassadørudvalget måtte træffe inden for sine prærogativer, udnævnes følgende person som direktør for TCL med virkning fra den 1. marts 2020 indtil den 31. december 2020:
            
                        —
                     
                     
                        Ibrahim Dominic KHADAR.
                     
                  
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 24. februar 2020.
            
               
                  På AVS-EU-Ambassadørudvalgets vegne
               
               
                  Formand
               
               Irena ANDRASSY
            
         
         
            (1)  EFT L 317 af 15.12.2000, s. 3.
         
            (2)  EUT L 309 af 19.11.2013, s. 50.
         
            (3)  EUT L 8 af 10.1.2019, s. 36.
         
            (4)  EUT L 332 af 19.11.2014, s. 49.
         
            (5)  EUT L 1 af 3.1.2020, s. 3.